Hrvatsko društvo pisaca
<s>Hrvatsko društvo pisaca (HDP) je strukovna organizacija pisaca utemeljena 2002.</s><s>Promiče književnost, književno stvaralaštvo, položaj pisaca u društvu i hrvatsku književnost u svijetu.</s><s>Organizacija je nevladina i nepolitička.</s><s>U 2017. je imala 301 člana.</s>

<s>Organizacija
Hrvatsko društvo pisaca ima središnjicu u Zagrebu i ogranke u Istri, Rijeci, Slavoniji i Dalmaciji.</s><s>Članstvo čini tristo domaćih prozaika, pjesnika, dramatičara, kritičara, teoretičara književnosti i esejista.</s><s>Mnogi su nagrađivani u zemlji i svijetu i prevedeni na mnoge strane jezike.</s><s>HDP zastupaju predsjednik i glavna tajnica.</s><s>Tijela upravljanja su Skupština, Upravni odbor i Predsjedništvo.</s><s>Predsjedništvo čine predsjednik, potpredsjednici i glavni tajnik/tajnica Društva.</s><s>Organizacija je nevladina i nepolitičkog karaktera, a godišnje joj pristupi oko 15 novih članova.</s><s>Od 2002. do 2011. predsjednik je Velimir Visković a od 2011. do kraja siječnja 2018. predsjednik je Nikola Petković.</s><s>Od ožujka 2018. predsjednik HDP-a je Zoran Ferić.</s>

<s>Djelatnost 
Priređuje više književnih festivala međunarodnog karaktera, i vodi međunarodne razmjene pisaca.</s><s>Organizira tribine, simpozije, okrugle stolove, radionice prevođenja poezije i dr. U 2011. uspostavlja suradnju s rezidencijalnom kućom za pisce Kamov u Rijeci, na programu razmjene pisaca.</s><s>Razvilo je nakladničku djelatnost.</s><s>Izdaje više književnih časopisa.</s><s>Utemeljilo je Biblioteku Poezija te izdalo niz proznih i esejističkih knjiga.</s><s>Svake godine u okviru međunarodnih razmjena objavljuje male dvojezične knjige (chapbooks) kojima se strani pisci predstavljaju hrvatskim čitateljima.</s><s>Surađuje s časopisom Sarajevske sveske.</s>

<s>Radi na poboljšanju profesionalnog i materijalnog položaja pisaca, i njihovog ugleda u društvu.</s><s>Sudjeluje u izradi zakona i propisa koji se tiču statusa pisaca te produkcije književnih i inih tekstova.</s><s>Društvo se 2012. izborilo za uvrštenje zvanja spisatelja među akademska zvanja.</s><s>Od 2013. s Ministarstvom kulture organizira predstavljanje hrvatskih pisaca i književnosti na Londonskom sajmu knjiga.</s><s>Od 2016. skrbi o autorskim pravima na djela pisca Jože Horvata (s izuzetkom autorskih prava na djela “Besa” i “Svjedok prolaznosti”).</s>

<s>Festivali
Književna karika (Literature Link) – međunarodni književni festival s naglaskom na uspostavljanje veza između domaćih pisaca i stranih izdavača
Festival europske kratke priče – promovira formu kratke priče i ugošćuje ugledne europske pisce koji ih pišu 
Stih u regiji – pjesnički festival koji okuplja pjesnike iz Hrvatske, Slovenije, Bosne i Hercegovine, Srbije, Crne Gore, Makedonije i s Kosova.</s>

<s>Časopisi</s>

<s>Književna republika – časopis za književnost, prvi i najvažniji časopis Društva
Europski glasnik – jedan od najopsežnijih časopisa za književnost u Hrvatskoj
Tvrđa (časopis) – objavljuje esejistiku te književno-znanstvene i filozofske tekstove hrvatskih i stranih autora  
Poezija (časopis) – jedini hrvatski časopis koji se bavi isključivo poezijom, cijenjen i izvan Hrvatske
Relations (časopis) – objavljuje prijevode hrvatskih pisaca na engleski, njemački, francuski i druge jezike</s>

<s>Književne nagrade
Nagrada Janko Polić Kamov, godišnja nagrada za najbolje književno djelo.</s><s>Glavni kriterij je književna izvrsnost, a žiri vrednuje i inovativnost u pogledu teme, stila i jezika.</s>

<s>Izvori</s>

<s>Hrvatske udruge
Hrvatska književnost</s>

